
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 188
                                                            din 29 septembrie 2021
privind încetarea mandatului de administrator al S.C. Ecoserv Sig S.R.L., a domnului Diaconiță 

Viorel Claudiu, ca urmare a demisiei și aprobarea declanșării procedurii de selecție a candidaților pentru un post vacant în cadrul Consiliului de administrație al S.C. Ecoserv Sig S.R.L. 

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 26.192/17.09.2021 şi la Consiliul Local Sighișoara cu nr. 26.515/21.09.2021, de referatul de aprobare, înregistrat cu nr. 26.190/17.09.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 49 din 31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L., prin reorganizarea Serviciului Public de Gospodărie;

Văzând şi Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Ţinând cont de faptul că S.C. Ecoserv Sig S.R.L, ca prestator ce acționează sub conducerea, coordonarea și controlul Consiliului Local al Municipiului Sighișoara, are delegate activități specifice serviciilor publice, potrivit contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;

Văzând prevederile Hotărârii Consiliului Local Sighișoara nr. 161/30.08.2018 privind reînnoirea mandatului de membru neexecutiv şi independent în Consiliul de Administraţie al S.C. Ecoserv Sig S.R.L. al doamnei Marian Adriana Paula, al doamnei Oprea Adriana Marieta, al domnului Diaconiţă Viorel şi desemnarea, respectiv validarea ca membru în Consiliul de Administraţie al S.C. Ecoserv Sig S.R.L., a domnului Gheorghe Maior şi a doamnei Muntean Doralina;
Văzând demisia depusă de domnul administrator Diaconiță Viorel Claudiu și înregistrată la S.C. Ecoserv Sig S.R.L. cu nr. 1.990/26.08.2021, prin care face cunoscută intenţia sa de încetare a mandatului de administrator, prin demisie, începând cu data de 27.08.2021, sens în care, se impune a se constata încetarea mandatului de administrator al acestuia şi a se lua act de vacanța postului de administrator, astfel rămas vacant, ca urmare a demisiei acestuia;

Luând în considerare prevederile art. 58 și art. 59 din Actul Constitutiv al S.C. Ecoserv Sig S.R.L., aprobat prin Hotărârea Consiliului Local Sighișoara nr.  56/27.02.2014, cu modificările și completările ulterioare;

Ţinând cont de faptul că societatea este administrată de un Consiliu de administraţie format din 5 administratori, având mandate de 4 ani, respectiv până la data de 25.05.2022 ;

Luând în considerare prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare și ale Hotărârii Guvernului nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice;
Având în vedere prevederile Legii nr. 31/1990 privind societăţile, republicată, cu modificările şi completările ulterioare, cu precădere cele ale art. 194 alin. (1) lit. b) și ale art. 197 alin. (1) din aceasta;

Văzând Hotărârea Adunării Generale a Asociaților nr. 13/14.09.2021 privind încetarea mandatului de administrator al S.C. Ecoserv Sig S.R.L. a domnului Diaconiță Viorel Claudiu;

Având în vedere necesitatea asigurării bunei funcţionări a societăţii, sens în care este necesară asigurarea conducerii acesteia de către un Consiliu de administraţie, potrivit prevederilor legale;
Văzând și Raportul de specialitate al S.C. Ecoserv Sig S.R.L. cu nr. 2.177/17.09.2021, înregistrat la Municipiul Sighişoara cu nr. 26.188/17.09.2021, prin care se propune să se ia act de încetarea mandatului de administrator al S.C. Ecoserv Sig S.R.L., a domnului Diaconiță Viorel Claudiu, ca urmare a demisiei acestuia și aprobarea declanșării procedurii de selecție a candidaților pentru un post vacant în cadrul Consiliului de administrație al S.C. Ecoserv Sig S.R.L.;
   Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2), lit. “a” și “d”, alin. (3) lit. ”c” și ”d”, alin. (7) lit. “n” și ”s”, alin. (14), art. 139 alin. (1) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

                                                           H O T Ă R Ă Ş T E:

Art. 1. Consiliul Local Sighișoara ia act de încetarea mandatului de administrator al S.C. Ecoserv Sig S.R.L., a domnului Diaconiță Viorel Claudiu, ca urmare a demisiei acestuia, demisie depusă și înregistrată la S.C. Ecoserv Sig S.R.L. cu nr. 1.990/26.08.2021 și constată încetarea de drept, a calității de administrator a acestuia în cadrul Consiliului de administrație al S.C. Ecoserv Sig S.R.L. 

Art. 2. Se constată și se declară vacant un post de administrator în Consiliul de administrație al S.C. Ecoserv Sig S.R.L., în calitate de membru al Consiliului de administrație, post deținut de domnul Diaconiță Viorel Claudiu, cu mandat valabil până la data de 25.05.2022.

Art. 3. Se aprobă declanșarea procedurii de selecție a candidaților pentru un post vacant de administrator în Consiliul de administrație al S.C. Ecoserv Sig S.R.L., numit în conformitate cu art. 29 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, prin grija Comitetului de nominalizare și remunerare, în conformitate cu prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și a normelor aplicabile. 

Art. 4. Cu ducerea la îndeplinire a prevederilor prezentei hotărâri se încredințează administratorii Consiliului de administrație al S.C. Ecoserv Sig S.R.L. și Comitetul de nominalizare și remunerare constituit la nivelul Consiliului de administrație al S.C. Ecoserv Sig S.R.L., în conformitate cu prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, precum și directorul S.C. Ecoserv Sig S.R.L., care va efectua toate demersurile necesare pentru înregistrarea în registrul comerțului a modificărilor intervenite potrivit prezentei hotărâri.

Art. 5. Prin grija d-nei Anca Bizo, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro
PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Biroul Buget, Contabilitate, Salarizare – Direcţia Economică;

  2 ex. S.C. Ecoserv Sig S.R.L.;

  5 ex. pentru membrii Consiliului de Administraţie al S.C. Ecoserv Sig S.R.L;  

  1 ex. domnul Diaconiță Viorel Claudiu.
16 ex.    
B.A. 
